1


1. melléklet
Budapest Főváros Önkormányzata Közgyűlésének
…/2013. (    ) önkormányzati rendelete
a Fővárosi Önkormányzat Szervezeti és Működési Szabályzatáról szóló 
11/2013. (III. 18.) Főv. Kgy. rendelet módosításáról


Budapest Főváros Közgyűlése Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában, a nemzetiségek jogairól szóló 2011. évi CLXXIX. törvény 80. § (2) bekezdésében, a közterület-felügyeletről szóló 1999. évi LXIII. törvény 1. § (7) bekezdésében kapott felhatalmazás alapján és Magyarország helyi önkormányzatairól szóló 2011. évi CLXXXIX. törvény 53. §-ában meghatározott feladat-körében eljárva a következőket rendeli el:


1. §

A Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet 7. melléklet (A Közgyűlés által a Szervezeti és Működési Szabályzatban a főpolgármesterre átruházott hatáskörök jegyzéke) 1. Általános hatáskör cím a következő 1.6. ponttal egészül ki:

„1.6. Meghozza a vis maior támogatás igénylése érdekében a vis maior támogatás felhasználásának részletes szabályairól szóló 9/2011. (II.15.) Korm. rendelet 4.§ (3) bekezdés c) pontja szerinti határozatokat.”

2. §

Ez a rendelet a kihirdetését követő napon lép hatályba. 

Általános indokolás



Magyarország helyi önkormányzatairól szóló 2011. évi CLXXXIX. törvény előírja, hogy a Fővárosi Közgyűlés a szervezeti és működési szabályzatról szóló rendeletben rendelkezzen az átruházott hatásköreinek felsorolásáról. E törvényi előírásnak tesz eleget a javaslat.



Részletes indokolás


Az 1. §-hoz


A rendkívüli természeti károkból adódó indokolt és szükséges védekezéssel összefüggő kiadások megtérítése érdekében a halaszthatatlan döntések meghozatala és az állami támogatás iránti igény határidőben történő benyújtása érdekében indokolt ezt a hatáskört a főpolgármesterre átruházni.


A 2. §-hoz


A rendelet hatályba lépéséről rendelkezik.


